Richmond-plaasmoorde: Vier weer in hofVier mans het Woensdag in die Richmond-landdroshof in KwaZulu-Natal verskyn vir die moorde op Eckard Schütte (76), sy vrou Elizabeth (65) en hul seun Lutz (33) op hul plaas Springfield. Siphesihle Ngubane, Zamokuhle Maduna, Njabulo Zuma en die vierde beskuldigde sal weer op 19 Maart in die hof verskyn wanneer hulle moontlik om borg sal aansoek doen. Natasha Ramkisson-Kara, woordvoerder van die Nasionale Vervolgingsgesag (NVG), sê die naam van die vierde verdagte kan nie bekend gemaak word nie aangesien hy minderjarig is. “Die borgaansoek het nie vandag voortgegaan nie aangesien die verdediging hulle siening oor borgtog heroorweeg.” Die verdagtes staan elk tereg op drie aanklagte van moord, een van huisroof en een van roof met verswarende omstandighede. Die vier word daarvan beskuldig dat hulle die Schüttes vermoedelik met ŉ panga en klippe aangerand het waarna hulle glo hul liggame aan die brand gesteek het. -SAPA Lees ook: Vier in hof oor Richmond-plaasmoorde Verdagtes in hof vir Richmond-plaasmoorde Polisiekommissaris “bly” oor arrestasies ná Richmond-plaasmoorde AfriForum: ‘Gru-moorde kan toegeskryf word aan regering se stilswye’ Richmond-plaasmoorde: Oorledenes se name bekend Richmond-plaasmoorde: Gesin se liggame aan die brand gesteek Plaasmoord: Bejaardes en seun doodgeslaan